CELEX: 32017R1973
Language: fi
Date: 2017-10-30 00:00:00
Title: Komission asetus (EU) 2017/1973, annettu 30 päivänä lokakuuta 2017, asetuksen (EY) N:o 2074/2005 muuttamisesta jäsenvaltion lipun alla purjehtivilla aluksilla pyydettyjä ja kolmansien maiden kautta tapahtuvan siirtämisen jälkeen unionin alueelle tuotuja kalastustuotteita koskevasta virallisesta valvonnasta ja terveystodistuksen mallin vahvistamisesta kyseisille tuotteille (ETA:n kannalta merkityksellinen teksti. )

31.10.2017   
               
               
                  FI
               
               
                  Euroopan unionin virallinen lehti
               
               
                  L 281/21
               
            KOMISSION ASETUS (EU) 2017/1973,
      annettu 30 päivänä lokakuuta 2017,
      asetuksen (EY) N:o 2074/2005 muuttamisesta jäsenvaltion lipun alla purjehtivilla aluksilla pyydettyjä ja kolmansien maiden kautta tapahtuvan siirtämisen jälkeen unionin alueelle tuotuja kalastustuotteita koskevasta virallisesta valvonnasta ja terveystodistuksen mallin vahvistamisesta kyseisille tuotteille
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 9 artiklan toisen kohdan,
      ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 16 artiklan toisen kohdan
      sekä katsoo seuraavaa:
      
                  (1)
               
               
                  Kansanterveyden ja eläinten terveyden turvaamiseksi unionista peräisin olevien tuotteiden, jotka siirretään varastoinnin jälkeen tai ilman varastointia kolmansien maiden kautta, ei katsota enää täyttävän unionin lainsäädännössä kyseisille tuotteille vahvistettuja vaatimuksia. Tämän vuoksi neuvoston direktiivissä 97/78/EY (3) säädetään, että jäsenvaltioiden edellytetään varmistavan, että unionin alueelle kolmansista maista tuotaville näiden tuotteiden lähetyksille tehdään eläinlääkinnälliset tarkastukset.
               
            
                  (2)
               
               
                  Asetuksessa (EY) N:o 853/2004 vahvistetaan erityiset eläinperäisten elintarvikkeiden hygieniaa koskevat säännöt elintarvikealan toimijoille, kalastustuotteita koskevat säännöt mukaan luettuina. Lisäksi asetuksessa (EY) N:o 854/2004 vahvistetaan ihmisravinnoksi tarkoitettujen eläinperäisten tuotteiden virallista valvontaa koskevat säännöt. Asetuksessa (EY) N:o 854/2004 säädetään, että tietyt vaatimukset täyttävän asiakirjan on seurattava eläinperäisten tuotteiden lähetysten mukana niiden tullessa unioniin ja kyseisten tuotteiden osalta on toteutettava mainitun asetuksen mukaista virallista valvontaa.
               
            
                  (3)
               
               
                  Komission asetuksessa (EY) N:o 2074/2005 (4) esitetään tiettyjen eläinperäisten tuotteiden tuontia koskevat terveystodistusmallit ja asiakirjamallit asetusten (EY) N:o 853/2004 ja 854/2004 soveltamiseksi, mukaan luettuna asetuksen liitteessä VI oleva kalastustuotteiden tuontia koskeva malli.
               
            
                  (4)
               
               
                  Jäsenvaltiot ja sidosryhmäorganisaatiot ovat pyytäneet komissiota vahvistamaan sellaisten ihmisravinnoksi tarkoitettujen kalastustuotteiden lähetyksille, jotka on pyydetty jäsenvaltion lipun alla purjehtivilla aluksilla ja siirretty varastoinnin jälkeen tai ilman varastointia kolmansien maiden kautta, terveystodistuksen mallin, joka kolmannen maan toimivaltaisen viranomaisen on allekirjoitettava, jotta yhdenmukaistetaan ne tiedot, jotka on annettava tällaisten lähetysten unionin alueelle tuomisen yhteydessä.
               
            
                  (5)
               
               
                  Terveystodistuksen mallissa olisi erityisesti viitattava asetuksen (EY) N:o 853/2004 liitteessä III olevan VIII jakson II ja VII luvussa vahvistettuihin kalastustuotteiden aluksesta purkamista, maihinsiirtoa ja varastointia koskeviin asiaan liittyviin säännöksiin.
               
            
                  (6)
               
               
                  Terveystodistuksen mallin olisi myös sovelluttava käytettäväksi sähköisessä yhdennetyssä eläinlääkinnällisessä tietojärjestelmässä (Traces-järjestelmä) (5), jota käytetään terveystodistusten vaihtoon kolmansien maiden ja jäsenvaltioiden välillä.
               
            
                  (7)
               
               
                  Tämän vuoksi on aiheellista vahvistaa yhdenmukaistettu sellaisen terveystodistuksen malli, jonka sen kolmannen maan, jonka kautta kalastustuotteet siirretään, toimivaltaisen viranomaisen on allekirjoitettava ennen tuotteiden lähettämistä unioniin.
               
            
                  (8)
               
               
                  Sen vuoksi asetusta (EY) N:o 2074/2005 olisi muutettava.
               
            
                  (9)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetus (EY) N:o 2074/2005 seuraavasti:
      
                  a)
               
               
                  Lisätään 6 c artikla seuraavasti:
                  ”6 c artikla
                  Jäsenvaltion lipun alla purjehtivilla aluksilla pyydettyjen ja unioniin sen jälkeen, kun ne on siirretty varastoinnin jälkeen tai ilman varastointia kolmansien maiden kautta, tulevien kalastustuotteiden virallista valvontaa koskevat vaatimukset
                  1.   Ihmisravinnoksi tarkoitettujen kalastustuotteiden, jotka on pyydetty jäsenvaltion lipun alla purjehtivilla aluksilla ja purettu kolmansissa maissa varastoinnin jälkeen tai ilman varastointia ennen kuin ne tuodaan unioniin erilaisilla kuljetusvälineillä, mukana on oltava kyseisen kolmannen maan toimivaltaisen viranomaisen myöntämä terveystodistus, joka täytetään liitteessä VI olevassa lisäyksessä VIII esitetyn terveystodistusmallin mukaisesti.
                  2.   Kolmannen maan, jossa siirto tapahtuu, on sisällyttävä asetuksen (EY) No 854/2004 11 artiklan 1 kohdassa tarkoitettuun luetteloon.
                  3.   Jos 1 kohdassa tarkoitetut kalastustuotteet puretaan ja kuljetetaan kyseisessä kohdassa tarkoitetussa kolmannessa maassa sijaitsevaan varastoon, kyseisen varaston on sisällyttävä asetuksen (EY) N:o 854/2004 12 artiklassa tarkoitettuun luetteloon.
                  4.   Jos 1 kohdassa tarkoitetut kalastustuotteet lastataan kolmannen maan lipun alla purjehtivaan alukseen, kyseisen kolmannen maan on sisällyttävä asetuksen (EY) No 854/2004 11 artiklan 1 kohdassa tarkoitettuun luetteloon ja kyseisen aluksen on sisällyttävä asetuksen (EY) N:o 854/2004 12 artiklassa tarkoitettuun luetteloon.
                  Konttialukset, joita käytetään konteissa olevien kalastustuotteiden kuljettamiseen, vapautetaan tästä vaatimuksesta.”.
               
            
                  b)
               
               
                  Muutetaan liite VI tämän asetuksen liitteen mukaisesti.
               
            2 artikla
      Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 1 päivästä heinäkuuta 2018.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä lokakuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 139, 30.4.2004, s. 55.
      
         (2)  EUVL L 139, 30.4.2004, s. 206.
      
         (3)  Neuvoston direktiivi 97/78/EY, annettu 18 päivänä joulukuuta 1997, kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista (EYVL L 24, 30.1.1998, s. 9).
      
         (4)  Komission asetus (EY) N:o 2074/2005, annettu 5 päivänä joulukuuta 2005, Euroopan parlamentin ja neuvoston asetuksen (EY) N:o 853/2004 soveltamisalaan kuuluvia tuotteita sekä Euroopan parlamentin ja neuvoston asetusten (EY) N:o 854/2004 ja (EY) N:o 882/2004 mukaisen virallisen valvonnan järjestämistä koskevien täytäntöönpanotoimenpiteiden vahvistamisesta, poikkeuksen tekemisestä Euroopan parlamentin ja neuvoston asetukseen (EY) N:o 852/2004 sekä asetusten (EY) N:o 853/2004 ja (EY) N:o 854/2004 muuttamisesta (EUVL L 338, 22.12.2005, s. 27).
      
         (5)  Komission päätös 2004/292/EY (EUVL L 94, 31.3.2004, s. 63).
      
         LIITE
         Lisätään asetuksen (EY) N:o 2074/2005 liitteeseen VI lisäys VIII seuraavasti:
         ”
               Liitteen VI lisäys VIII
               
                  Terveystodistusmalli ihmisravinnoksi tarkoitetuille kalastustuotteille, jotka on pyydetty jäsenvaltion lipun alla purjehtivilla aluksilla ja siirretty varastoinnin jälkeen tai ilman varastointia kolmansien maiden kautta
               
               Teksti kuva
               
                  Eläinlääkärintodistus EU:iin vientiä varten
                  Osa I: Lähetyksen tiedot
                  I.1 Lähettäjä
                  Nimi
                  Osoite
                  Puhelin
                  I.2 Todistuksen viitenumero
                  I.2.a
                  I.3 Toimivaltainen keskusviranomainen
                  I.4 Toimivaltainen paikallishallintoviranomainen
                  I.5 Vastaanottaja
                  Nimi
                  Osoite
                  Postinro
                  Puhelin
                  I.6
                  I.7 Alkupe-rämaa
                  ISO-koodi
                  I.8 Alkupe-räalue
                  Koodi
                  I.9 Määrän-päämaa
                  ISO-koodi
                  I.10
                  I.11 Alkuperäpaikka
                  Nimi
                  Hyväksyntä-/rekisteröintinumero
                  Osoite
                  I.12
                  I.13 Lastauspaikka
                  Osoite
                  I.14 Lähtöpäivä
                  I.15 Kuljetusvälineet
                  Lentokone Laiva Junavaunu
                  Maantieajoneuvo Muu
                  Tunnistetiedot:
                  Asiakirjaviitteet:
                  I.16 EU:n saapumisrajatarkastusasema
                  I.17
                  I.18 Tavaran kuvaus
                  I.19 Nimikenumero (HS-koodi)
                  I.20 Paino
                  I.21 Lämpötila
                  Huoneenlämpö Jäähdytetty Pakastettu
                  I.22 Pakkausten lukumäärä
               
               Teksti kuva
               
                  I.23 Sinetin nro/Kontin nro
                  I.24 Pakkausten tyyppi
                  I.25 Tavaralle annettu todistus seuraavaan tarkoitukseen:
                  Ihmisravinnoksi
                  I.26
                  I.27 EU:iin tuontia tai maahantuloa varten
                  I.28 Tavaroiden tunnistustiedot
                  Laji (tieteellinen nimi)
                  Käsittelytapa
                  Alusten hyväksyntä-/rekisteröintinumerot (*)
                  Pakkausten lukumäärä
                  Nettopaino
               
               Teksti kuva
               
                  MAA
                  Kolmansien maiden kautta kuljetetut kalastustuotteet
                  II. Terveyttä koskevat tiedot
                  II.a. Todistuksen viitenumero
                  II.b.
                  II.1 Kansanterveyttä koskeva vakuutus
                  Minä, allekirjoittanut virallinen tarkastaja, vakuutan olevani tietoinen asetusten (EY) N:o 178/2002, (EY) N:o 852/2004, (EY) N:o 853/2004 ja (EY) N:o 854/2004 asiaankuuluvista säännöksistä ja todistan, että edellä kuvatut kalastustuotteet
                  — on purettu aluksesta ja siirretty hygieenisesti maihin hyväksytyistä/rekisteröidyistä aluksista (ilmoitetaan hyväksyntä-/rekisteröintinumerot ja lippujäsenvaltioiden nimet) asetuksen (EY) N:o 853/2004 liitteessä III olevan VIII jakson II luvussa vahvistettujen asiaan liittyvien vaatimuksen mukaisesti;
                  — on tarvittaessa varastoitu hyväksytyissä kylmävarastoissa (ilmoitetaan hyväksyntänumerot) asetuksen (EY) N:o 853/2004 liitteessä III olevan VIII jakson VII luvussa vahvistettujen asiaan liittyvien vaatimuksen mukaisesti;
                  — on tarvittaessa lastattu hygieenisesti hyväksyttyihin aluksiin (ilmoitetaan jäsenvaltioiden tai kolmansien maiden hyväksyntänumerot ja lippujäsenvaltioiden tai kolmansien maiden nimet) asetuksen (EY) N:o 853/2004 liitteessä III olevan VIII jakson I ja VIII luvussa vahvistettujen asiaan liittyvien vaatimuksen mukaisesti;
                  — on tarvittaessa lastattu konttialukseen (ilmoitetaan kontin numero) tai rekkaan (ilmoitetaan rekan ja perävaunun rekisterinumero) tai lentokoneeseen (ilmoitetaan lennon numero) asetuksen (EY) N:o 853/2004 liitteessä III olevan VIII jakson VIII luvussa vahvistettujen asiaan liittyvien vaatimuksen mukaisesti;
                  — on varustettu kalastuspäiväkirjan tai sen asiaankuuluvien osien (**) tulosteilla (**)
                  (**) Myös sähköinen versio hyväksytään.
                  Huomautukset
                  Osa I:
                  — Kohta I.7: Ilmoitetaan lähettävän kolmannen maan nimi
                  — Kohta I.11: Alkuperäpaikka: ilmoitetaan lähettävässä kolmannessa maassa sijaitsevan kylmävaraston nimi, osoite ja hyväksyntänumero tai, jos tuotteita ei varastoida kylmävarastossa, jäsenvaltion lipun alla purjehtivan alkuperäaluksen nimi ja hyväksyntä- tai rekisterinumero.
                  — Kohta I.15: Ilmoitetaan lähettävästä kolmannesta maasta lähtevä kuljetusväline. Kun on kyse pakastus-/jäähdytysaluksista, ilmoitetaan aluksen nimi, hyväksyntänumero ja lippuvaltio, kalastusaluksen tapauksessa rekisteröintinumero ja lippuvaltio. Jos kuljetusvälineenä on konttialus, rekka tai lentokone, on ilmoitettava samat tiedot kuin osan II.1 neljännessä luetelmakohdassa.
                  — Kohta I.19: Käytetään Maailman tullijärjestön harmonoidun järjestelmän asianmukaista HS-nimikettä: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106
                  — Kohta I.23: Sinetin nro / Kontin nro: Sinetin sarjanumero on ilmoitettava ainoastaan, jos sinetti on kiinnitetty konttiin todistuksen antavan toimivaltaisen viranomaisen valvonnassa.
                  — Kohta I.28: Käsittelytapa: Täsmennettävä, onko jäähdytetty, jäädytetty vai jalostettu.
                  (*) Sisältää tapauksen mukaan kalastusaluksen, uivan jalostamon, pakastusaluksen ja jäähdytysaluksen.
                  Virallinen tarkastaja
                  Nimi (suuraakkosin): Virka-asema ja -nimike:
                  Päivämäärä: Allekirjoitus:
                  Leima:
               
            ”